钦定古今图书集成/方舆汇编/职方典/第1116卷 > 《水经注》陆水经吕蒙城西又经蒲矶山北入大
## 钦定古今图书集成/方舆汇编/职方典/第1116卷 > 《水经注》陆水经吕蒙城西又经蒲矶山北入大

江谓之“刀环口” ，又谓之“蒲矶口。”

太平湖　在县南三十里。往岁中涸，夜有光怪，志其处而掘之，得古镈钟，秦少游为《吊镈钟文》，即此。今灌矶山前有太平湖河泊所。

杨汊湖　，一水中分为汊，上有杨树，故名“李婆湖　” ，夫亡而归，守其业，故名。

《梅澥湖　》，其地宽如海，梅氏之业也，故名。“石山乌土湖　” ，土色黑，在石山之上游。

大小溷湖　通大小湖而纳诸水。

《小龟湖　》：其形小于龟湖也。

江池湖　：在江鸟山，面近江。

龟湖　中有石如龟也

后湖　在官寨之后

蜜泉湖　水甘如蜜，故名。以上众湖，俱近县东北，俱隶太平湖河泊所。

“大篷湖　” ，势阔如大竹篷，方绝流而渔也。《蔡家湖　》，蔡氏之业也。

西保湖　在县东北西保里，合蒲圻、江夏、咸宁之民皆有渔业，产菱芡。岁歉，人采以为食。居民李氏结屋其上，名人题咏颇多。

陶陵湖　其上大阜，陶氏居多。以上诸湖，在县东北，俱隶头陀港河泊所。

沙地湖　　　。源潭湖　　　。李婆湖。

鲤鱼湖　　　沧湖　以上诸湖在县西南，俱隶“黄冈湖河泊所。”

芦洲湖　　　、蚌角湖　　　、方家湖。

阳港湖　　　、雁湖　　　　。宋家湖。

李成湖　　　、梅李湖　以上诸湖在县北，原隶“五重湖” 河泊所，后奉例归并致思湖河泊所。大明湖　　　、赤城湖　　　、岳公湖。

古城湖　　　六灌湖　以上五湖并五重湖、俱隶致思湖河泊所。

东陂、斗港　二水东南而来，有若斗也。

红朱港　：因有赤土而名。

长港　自所至江口五里。

“舒济” 港　：以其宽而可济也。

东港　在县之东

高公港　：《高氏世业》。

长茭荻港　今名头陀湖。

青泥湖　、柘朱湖　今俱归并“致思湖。”

石头潭　：因潭中多石，故名。

乌龟潭　，在致思湖中。

《杨家洲　》，杨氏之业也。

韩家坑　、金鸡坑　、铜盖坑　，俱隶黄冈湖。“谭家塘　” ，谭氏之业也。

《汤家，荡　》汤氏之业也；

乌龟草荡　在小芦湖中。

《沙池　》：其地沙居土上，蚌蛤交其上。

落星池　在文庙棂星门下。中一石传为落星，赤莹古秀，若类象形。明尹莫公因建“落星亭。” 今亭废址尚存。

上放生池　在县治东

下放生池　在上放生池之右。旧《志》云：“积水防虞，畜鱼不取，故名。”

温泉　在县西南石头口上港中，其水温。蜜泉　在县南蜜泉湖中，其水甘。

石头口　，在县西南八十里。自临湖之东，蒲圻之北发源，经莼湖三十里入于江。

嘉鱼口　在县西北五里。自太平湖河泊所隶诸湖之水，由其口而入于江。

陆口　在县西南赤壁之北，今名“陆溪口。” 《蒲圻县》。

高岭山　在丰城外

王家山　与高岭联络，形如展诰。其阴为老虎坡，为猪首山，其侧为和尚岭，为玉虹桥，稍下为瑶圃庙。

凤凰山　：距县三里。三峰层秀，山半平衍，有泉、有池、有洞。下有凤凰寺，为神僧岿玉岩跏趺处。初，山分三支，中支为凤凰山，趋于县治，为金、叠诸山落脉。

铁山　距县三里。北为白水畈，南为公安，有公安泉。

茅山　距县十里。其阴为“风潭” 、为亭，其右为牛鞍石、为官田、为车埠。

五洪山　距县十里。其上有泥壶坪，其下有温泉，沸如汤，曰“汤塘。” 又有寒泉，曰“冷塘。”

独山　距县十二里。孤峰特秀。其阴为“横冈” ，为“萧桥。”

偏髻山　，距县十五里。上有玉萧诸峰，《蝉蠕》而下，为斗门畈。

黄茅山　距县二十五里。绵亘巃嵷，脊如涌浪。其阴为观音寺，中有龙泉者二。其阳为黄泥洞。石门山　距县二十八里，有双石如门。

洪山　距县四十里。自平畈特起，形若腾狮。上有古庙，创于宋淳熙间。

芙蓉山　：距县四十里。峰峦秀丽如花。

蒲首山　：距县四十里。明祭酒魏观读书处。其中有燕岩庵。其阳为新店。其阴为泉坑渡、为大姑桥。

王子山　：距县四十里。

瑞云山　：距县四十五里。其下有大济寺。其阴为东港，下为楼。

狮子山　：距县五十里。山耸峭、岖嵚，壁立河岸，势若崩云。一名城头嘴。

范包山　：距县五十里；为吏部余开熙祖墓。水口罗星。

金狮山　：距县十里。蹲踞如狮，上有金狮观。其南为紫金泉、为沙田畈，下为镜潭。

玉岩山　：距县十二里。下有上方寺，面峙关山，流接荆泉，为洞宗元洁和尚祖庭。

荆泉山　，距县十二里。其下为荆泉洞，洞中有石台、石田、石钟、石鼓，备极天巧。泉在洞旁，初出幽黝无声，名曰秀水。可半里许，始震撼如雷。按《通志》云：自洞口入，行可百步，别有门甚狭。好事者尝裹粮穷其源，信步趋出，则在崇阳之葛藤坪，距洞门已百馀里。洞门有六泉，左曰荆泉，为最著。泉门阔四五尺，水涵其半，旱祷之，悃状投入，久之不出，则受之矣；否则即出。以瓶汲水，舁去，水自涌出。瓶口则雨；水不满，虽雨亦微。丫髻山　，距县二十里，双峰如髻，上有葛仙祠。其阴为土桥。畈为王子畈。

白石山　，距县二十五里。深山大谷，峭壁凌云。其下有白石庙、颜杲卿真卿祠。有白石泉，汲之辄雨，其验较捷于荆泉，颜公实凭灵焉。

白鹿山　：距县三十里。其阳为兰港桥，其阴为石家畈。

云台山　：距县三十里。其阳为石羊洞，其阴为水口畈。

望夫山　：距县三十里。所生木叶，盛夏中断如剪。相传为望夫妇人指爪所掏。《通志》云：“有石形似妇人。”

吴城山　：距县四十里。孙权尝筑城其下。城址现存。

龙翔山　宛委河岸，拱卫县治，如屏如障。其上有洼樽石，石方平五六尺许，中一孔如瓮，玩适者注酒其中，抔掬而饮，象太古洼樽之意。上刻有“熙宁癸丑上巳” 等字。

白岭山　距县五里。其下为“霞落。”

望山　距县六里。《通志》云：“与县相望，故名。” 行将山　，距县七里。其下有洞，每阴晦时，常闻洞中有钲鼓声。其右为周画岭，为长海仑。其阳为殷勤铺，为柳树桥。

黄龙山　：距县十里。其下为黄龙镇。

茗山　距县十五里，岧峣迤𨓦，中穿长峡，为嘉蒲通衢。其西为青石桥，其东为洪水

香石山　：距县十里。上有香石寺，有石如鼎，故名香石。其侧有石如乘，又名轿子山。

铜钉山　：距县十五里。其上有龙升庵。其下为红菱港；为栗柴港。

丁亩山　，距县二十里。其下有观音堂。其阳有石马洞，洞中有石如马。《通志》载：“石马山悬崖，一石闯出如马。”

蟠龙山　距县二十五里，其侧有西林寺。黄岐山　距县二十五里，其左有明水洞，其阴为石口，为毕家河，其下为西江。

黄表山　：距县三十里。其侧有西华寺。

竹山　：距县三十里。其上有洞，洞口有堂。洞中有石伞、石瓮、石像、龙床诸胜，旱祷辄应。

洪口山　距县三十五里。两山对峙，溪流若洪。神山　距县四十里。其山蜿蜒如蛇，蟠踞湖上。上有张睢阳祠。

霸山　：距县四十里。上有黄霸祠。

观山　：距县四十五里。

牛头山　、马头山　：二山距县五十里，对峙于西良湖侧。

官塘山　：距县五十里。其下为官塘驿。

独山　距县五十五里。其下有“元明观。”

净苑山　距县五十五里。其上有岳台寺。留云山　距县五十五里，其上有降山寺。月塘山　距县六十里。其山为邑北条左支，稍折而西，缥缈湖上。其下为界石，对岸为柳山、金叠山　。山自西南层叠至邑，巃从崛嵂为万峰之会。

叠秀山　：东支为学宫，中支为县治，起双石如笋屈曲而西为梅隐冈、金台冈、回龙冈、云盘冈，跨雉而出，循河而止，有萦回不尽之致。

马鞍山　双峰壁立，西控河流，为一邑之关键。丰财山　形如覆釜，对县若堆货然。其上有天池，其侧有荆竹坡，洞虚敞可容数千人，石面有朱书“元至正” 字，为前人避兵处，游者尝探得所遗衣物而出。其阴有迓鼓洞，初入石道蹭蹬，历三关始空阔，中有石床、石鼓诸胜，洞旁建有地藏庵，西麓有石，突起于东洲，曰萧堆，“每岁大比，以水盈涨为甲魁之验。”

灵应山　距县三里。岧峣东峙，与丰财相望。其上有仙灵观，其侧有灵应寺旧址。

点笔山　距县七里

幽兰山　：距县二十里。其上有石泉，有趺仙石，石上有仙掌形。其侧有幽兰寺。

南山　距县二十五里。顶平方，谓之“大壶坪。” 前出一峰特起，谓之“石榴尖。” 尖上有望鹤楼。其阳为龙回潭。其阴为天马峰。峰下为楂林畈。木兰山　距县二十五里，上有木兰寺。怪石层峦，古木参差。

葛黄山　距县三十五里。世传葛稚川修炼于此。山顶有泉，曰“丹泉。” 右有潴水，时盈时涸，曰黄柘湖。

灯笼山　：距县三十八里。

石尖山　：距县四十里。上有玉枢观。

青龙山　距县六十里。其下有青龙寺。北出为黄沙畈，为洪口桥。南出为阪岭，为洋泉。自洋泉而北为西冲。又北经白扬畈达于汀泗桥。

枧木山　，在县东二十里。瑞雪山　，在县西五十里。

凤隐山　：在县东北二十五里。

石笔山　在县东北六十里。

小梅山　在县西北五里。

凌岩　距县三里。岩即凤凰右肩，而备诸奇胜。别一洞天，初入地骨崭崭，迤𨓦而折里许，忽得旷衍，平若砥者可数十亩，周匝嶙峋。前通一墢，面受风潭，诸远峰隐隐若几案间物。中建为白龙寺，佛像金身，为明藩感梦所造。地有白龙池、朝冠石、普陀岩诸景，先辈读书于此，多发迹者。白岩　距县十二里，奇峰崒嵂，俨如瀑布倒垂天半。

百岩　距县四十里，群峰崒嵂，龙宫虎穴，人迹不至之所。癸卯岁，有济宗大云和尚开山建宇，列有八景：云方丈洞、锦屏石、模月峰、烟锁溪、双乳泉、问天台、留云坪、睡仙洞。

长仑岭　距县十五里。其阴为大壶畈，为峡山，口为小壶岭、大壶岭。岭之阳为“城西畈” ，为罗田畈。

桃花峰　距县十里。三峰特秀，形若笔阵，与金紫相望。下有桃花泉，流与荆泉合。

青峰　距县十二里，“卓笔侵云” ，为学宫文案。“雪峰　” 距县二十里，上有雪峰寺，唐咸通二年开山。其山奇胜险绝，旋盘迤蹬而上，约三四里许，忽平衍，丘壑宛然。寺处其中，远望江山，若襟带焉。

罗峰　距县二十里，丰隆高峻。其南麓为“崇阳路” 之东流铺。侧有石屋，僧碧玉禁足于此，辟谷绝烟火者，今三十年。

金紫峰　距县治三十里。峰耸层云，峻极万仞，为蒲邑诸山之冠。《通志》云：“每晴霁日出，岚光如画。”

羊楼洞　：距县六十里。群峰岝崿，众壑奔流。其东有石人泉。其西有莲花洞。洞下有莲花寺。出洞口，为港口驿。

青云洞　：距县二十五里。洞在山腰，如狮张颐。中架楼阁为“青云庵” ，恣人登眺。

穿山洞　距县二十里。洞横山腹，前后天兼纳日月，空洞弥里，石室朗然，高数十丈。顶悬石乳。有狮象仙人掌佛指柑，千态万状，不可枚举。仙人洞　距县三十二里。洞中有石桥，其下深涧，飞瀑而出。旁一小窍，伛偻可入。相传为陈求道避兵处。

荆泉洞　，距县十五里。自洞门深入，出则为崇阳葛藤坪，相距百馀里。洞门有六泉，左曰“荆泉” ，名最著。合流数里，入于钟潭。

竹山洞　在县竹山麓

迓鼓洞　，在县丰财山后。

行将洞　在县行将山内。

金鸡坪　距县二十五里。其阳为渡头，其阴为石子冈。

赤壁　，在邑西北一百二十里，今拨属嘉鱼，为周瑜破曹操处。上有孔明祭风台。

《顾县石　》有石如山，回瞰上流。

擂鼓尖　距县二十五里。其上有慧林寺。相传有马姓者擂鼓集兵往，樵人从岩间拾得长剑，信手成灰。山前有池，曰“马王塘” ，山下有溪，曰“马家陂。”

蒲圻河　《水经》名曰“陆水” ，发源三山溪。《通志》云：“自江西宁县修水发源，北流至通城会隽水，至崇阳会桃溪水合流折东复西，由壶头四十里过荆港，北经县治南，绕东北，复回西北，至六溪口，出大江。”

车埠河　，其岸为《车埠镇》。

新溪河　河属新店，在县治西南四十里。发源港口望湘桥及龙桥诸泉，折而西入马蹄湖，由黄盖湖出石头口入于大江。

任家河　汇诸溪流入马蹄湖，由黄盖湖入于江。

西良湖　发源咸宁峻水，流及白泉、梓潭诸溪，汇西江山门石口、大桥、丁家溱、郭家潭诸水，合流于湖。中有洲曰“浮台” ，泉曰“乌石。” 其南岸为衙门嘴，即古蒲圻旧治。又迳流曰“大湾” ，曰“老坑” ，曰“腾径坂” ，曰“东港池” ，曰“瓦札澥” ，曰“倪家湾” ，曰“罗德湾” ，由金口矶入于江。

蒲圻湖　，按《通志》“即西良湖，以湖多生蒲草，吴置蒲圻县于侧”

盘石湖　在县西三十里，岸为宣公堤。

大罗湖　在县西四十里。

龙坑湖　在县西五十里。

活湖　在县西五十里

马蹄湖　、沧湖　：俱在县西六十里。

柳山湖　在县西六十里。

真湖　在县西七十里

郎当湖　接里湖　、梅湖　、锦湖　、沙阳湖、螺蛳港湖　，“以上诸湖俱在北岸流入江。” 小罗湖　松柏湖　，左荆湖　、杨林湖　，“以上诸湖俱在南岸流入江。”

《西洲　》枕流面青，一丘一壑，可耕可钓，为邑先达别墅，

大沙洲　洲平如砥，二水中分。上有大士阁，丈六金身。竹树参差，殿庑庄严，为东南关锁。东洲　旷野平畴，岚光水影，相为掩映。

《小沙洲　上有金粟庵》。缥缈波心，与大沙洲隐隐相望。

落石潭　岸为落石，奔崖欲坠。尝有猢狲出没其上，每掷石与舟行者相为戏。

“《龙回》潭　” 中有石梁奔激，盘漩涡洑，水势险绝。焦潭　澄碧可爱，溘然有声。

《石牛》潭　中有巨石如牛，隆冬，大鱼尝伏其下，渔人没入捕掇之。

镜潭　左岸为“金狮观” ，右岸为鲍家洲，水势曲折。

鸬骜潭　峭壁对峙，峡口中流为县治天关界石潭　湖河咸注，怪石当关，自此出六溪口达于江。

龙翔潭　澄波，古塔拱北极。《关》控东南上游，及春涨回澜，又令人作濠濮间想

风潭　有巨石出河，巍然高可十丈，名曰“海船。” 头上有殿，曰三官殿，殿侧有洞，洞有丈室。黄龙潭　岸为黄龙镇，有矶石磊落，上有寺曰“石来。”

《皂潭　》潭水渊渟，为水族窟宅，鱼舟毕集，棹歌款乃，致甚可嘉。

街埠潭　上为新店镇，水味辛，以为曲糵，酿倍芳冽。

平落潭　：在大罗湖口。

马迹潭　在县东四十里。

白公潭　：在县西北二十五里。

芭蕉潭　。《木兰潭　》。《倒流潭　》。《梅子潭》。

王师潭　。石孔潭　。黄土潭　。龙坑潭。

洪下潭　河至此为崇蒲水界。石磴当流，若建瓴然。奔驶而下，砰𥔀礉磕，有瞿塘滟滪之意。方石滩　渊渟含蓄，泓然如镜。

鸣水滩　澌流清浅，水石相薄，声如丝竹。将军滩　中有巨石，世传孙权磨刀其上。石牛滩　在本县二四都。

筒车滩　在本县十五都。

《枕桂滩　》。“龙骨滩　。” “杨树滩　。” 苏家滩。

《红菱滩　》。《荷塘滩　》。《栗柴滩》。

石坑滩　其上为石坑镇，水渐清泚。循山西行，潭湾　环绕曲旋，故名。

柳山湾　其山循江压河而来，形如旋斾，江涨浩渺，与洞庭、君山争胜。

接里湾　、观山湾　，俱隶县境。

赤马港　在县东北一里入河。

车埠港　：在县四十五里。

龟坑港　：在县北八十里，通大江。

荆港　在县南十里

泉港　：在县西十五里。

洋港　：在县治东入河。

螺蛳港　在县治西北，西流经六口入江。五洪港　芦阁港　以上在县治南入江。瑶埠港　白水港　以上在县治西入河。霞落港　、红菱港　、瓦窑港　、栗柴港。

柳山港　：以上在县治西北入河。

兴陂　在二四都

荆陂　在上三都

汤坑陂　在下三都

斗门陂　在九都

澄清陂　在十八都

官陂　在二十三、四、五都。

马家陂　在二十七都

陡洪陂　在县境内

莼塘　在县西，旧产莼菜，今失。

黄沙塘　在县西南，包山为基，下为大田。畈汤塘　在县西南，有温泉出五洪山。

古塘　在县东北

白米塘　在县北，出菱湖。

享塘　在县西北，出铜钉山。

七里汀　在县境内

洗马池　在县荆港

汤泉　，在县南，冬夏常沸。

神山泉　在县神山下湖中。

黄城埠　黄城为邑孝廉筑室潭岸下有钓台，侧有悬壁，刻有大士像其上。自镜潭水折而北，至此转西，缭绕学宫，为泮池。

《宣公堤　》河势至此渐逼，江湖沃壤，多为泽国。宣公筑堤御之，绵缈十里，垂柳纷披，不减西湖苏公堤之致。。